આવકવેરા વિભાગ એક વર્ષમાં જેઓએ દશ લાખથી વધુનું શેરબજારમાં રોકાણ કર્યું હોય તેઓનું લિસ્ટ તૈયાર કરી રહી રહ્યો છે. આવકવેરા વિભાગ કંપનીઓ અને એક્સચેન્જની મદદથી રોકાણ સંબંધી તમામ વિગતો તૈયાર કરી રહ્યો છે. આવા લોકોની રોકાણ સંબંધી આવકનો સોર્સ અને રોકાણની વિગતોની તપાસ થશે અને જો આ માહિતીમાં ગરબડ જણાશે તો તેઓની સામે કાર્યવાહી થશે. દરમિયાન એક વર્ષમાં રૂ. દશ લાખથી વધુનું રોકાણ કર્યું હોવા છતાં તેઓએ રિટર્ન ભર્યું નહીં હોવાની વિગતો પણ આવકવેરા વિભાગ સામે આવી છે. વિભાગ આવા રોકાણકારો સામે કાર્યવાહી હાથ ધરી શકે છે.